NMG ทำจริง! “ทริส” หั่นเครดิตเหลือ D หลังเบี้ยวหนี้ตั๋วบี/อี
NMG ทำจริง! "ทริส" หั่นเครดิตเหลือ D หลังเบี้ยวหนี้ตั๋วบี/อี
12 ต.ค. 2559

ผู้สื่อข่าวรายงานว่า ทริสเรทติ้งปรับลดอันดับเครดิตองค์กรของ บริษัท เนชั่น มัลติมีเดีย กรุ๊ป จำกัด (มหาชน) หรือ NMG เป็น “D” พร้อมทั้งยกเลิก “เครดิตพินิจ” แนวโน้ม “Negative” หรือ “ลบ” เนื่องจากบริษัทไม่สามารถชำระหนี้หรือต่ออายุตั๋วแลกเงิน (B/E) มูลค่ำ 100 ล้านบาทที่ครบกำหนดชำระในวันที่ 12 ตุลาคม 2559 ได้
ทั้งนี้ ทริสเรทติ้งจะประเมินอันดับเครดิตองค์กรของบริษัทอีกครั้งเมื่อบริษัทสามารถจ่ายคืนหนี้เงินกู้ที่ค้างชำระอยู่ได้ครบเต็มจำนวนตามเงื่อนไขของข้อผูกพันทางการเงิน หรือเมื่อบริษัทบรรลุข้อตกลงกับเจ้าหนี้ซึ่งทำให้เกิดข้อผูกพันทางการเงินใหม่และมีผลบังคับทางกฎหมาย